Document ID: 32006R0784

A BIZOTTSÁG 784/2006/EK RENDELETE
(2006. május 24.)
a 323/2006/EK rendeletnek a tej- és tejtermékágazatban a visszatérítés mértékét előzetesen rögzítő kiviteli engedélyek érvényességi ideje tekintetében a 174/1999/EK rendelettől való eltérése érdekében történő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre (1) és különösen annak 31. cikke (14) bekezdésére,
mivel:
(1)
A tejre és tejtermékekre vonatkozó kiviteli engedélyek és export-visszatérítések tekintetében a 804/68/EGK tanácsi rendelet alkalmazására vonatkozó különös részletes szabályok megállapításáról szóló, 1999. január 26-i 174/1999/EK bizottsági rendelet (2) 6. cikke megállapítja a kiviteli engedélyek érvényességi idejét.
(2)
A közösségi költségvetésnek a szükségtelen kiadásoktól való védelme és a tejágazatban az export-visszatérítési rendszer spekulatív használatának elkerülése érdekében a 323/2006/EK bizottsági rendelet (3) előírta, hogy a 174/1999/EK rendelettől való eltérésként a 2006. március 1. előtt beadott tejtermékkiviteliengedély-kérelmek érvényességi idejét 2006. június 30-ig kell korlátozni.
(3)
A belső piac és a világpiac gondos vizsgálata azt mutatta, hogy a hosszabb érvényességi idő fokozatos visszaállítása nem fenyegeti a piac közös szervezésének egyensúlyát. Ezért célszerű a 323/2006/EK rendeletet módosítani.
(4)
Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,
ELFOGADTA EZT A RENDELETET:
1. cikk
A 323/2006/EK rendelet 1. cikke helyébe a következő lép:
„A 174/1999/EK rendelet 6. cikkétől eltérve, az említett cikk c) pontjában felsorolt termékek esetében a 2006. május 25-től2006. június 15-ig felhasználható, a visszatérítés mértékét előzetesen rögzítő kiviteli engedélyek érvényességi ideje 2006. június 30-án jár le.”
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. május 24-én.

Labels: 3
17